Bruno Touschek s-a născut la 3 februarie 1921 în Viena, fiu al Franz Xaver Touschek, ofițer în armata austriacă, și al soției sale Camilla Weltman. A frecventat Liceul Piariștilor din oraș dar în 1937 i s-a interzis să continue din cauză că mama sa era evreică. A reușit să se înscrie la alt liceu, fără a-și declara originea, și a trecut examenul de bacalaureat ("Abitur") în februarie 1938. La 13 martie 1938 Austria era anexată ("Anschluss") de Germania Nazistă; în iunie 1940 Touschek a fost exmatriculat de la Universitatea din Viena, unde începuse studii de fizică și matematică.